ਚੀਨ ਵਿੱਚ ਗਾਂਧੀ ਦੀ ਜ਼ਿੰਦਗੀ ਜਿਉਂਦੀ ਹੈ ਇਹ ਔਰਤ

ਉਹ ਪੁੱਛ ਰਹੇ ਸਨ, ਕੀ ਸੱਤਿਆਗ੍ਰਹਿ ਅਤੇ ਅਹਿੰਸਾ ਦਾ ਪਾਲਣ ਕਰਨ ਨਾਲ ਉਨ੍ਹਾਂ ਦੇ ਦੇਸ ਦਾ ਭਲਾ ਹੋਵੇਗਾ?

ਉਨ੍ਹੀਂ ਦਿਨੀਂ ਭਾਰਤ ਵਿੱਚ ਜਿੱਥੇ ਬ੍ਰਿਟੇਨ ਦੀ ਹਕੂਮਤ ਸੀ, ਚੀਨ ਵਿੱਚ ਬ੍ਰਿਟੇਨ, ਅਮਰੀਕਾ, ਫਰਾਂਸ ਵਰਗੀਆਂ ਵਿਦੇਸ਼ੀ ਤਾਕਤਾਂ ਦਾ ਜ਼ੋਰ ਸੀ। ਇਸਦੇ ਨਾਲ ਹੀ ਚੀਨ ਵਿੱਚ ਵੱਖ-ਵੱਖ ਧਿਰਾਂ 'ਚ ਲੜਾਈ ਦੇ ਕਾਰਨ ਗ੍ਰਹਿ ਯੁੱਧ ਵਰਗੇ ਹਾਲਾਤ ਸਨ।

ਇਹ ਵੀ ਪੜ੍ਹੋ:

ਮਹਾਤਮਾ ਗਾਂਧੀ ਕਦੇ ਚੀਨ ਨਹੀਂ ਗਏ ਪਰ ਚੀਨ ਅਤੇ ਮਹਾਤਮਾ ਗਾਂਧੀ ਵਿਸ਼ੇ 'ਤੇ ਕੰਮ ਕਰਨ ਵਾਲੇ ਸਾਊਥ ਚੀਨ ਨੌਰਮਲ ਯੂਨੀਵਰਸਟੀ ਦੇ ਪ੍ਰੋਫ਼ੈਸਰ ਸ਼ਾਂਗ ਛੁਆਨਯੂ ਦੇ ਮੁਤਾਬਕ ਚੀਨ ਵਿੱਚ ਮਹਾਤਮਾ ਗਾਂਧੀ 'ਤੇ ਕਰੀਬ 800 ਕਿਤਾਬਾਂ ਲਿਖੀਆਂ ਗਈਆਂ ਹਨ। 

ਪੂਰੇ ਚੀਨ ਵਿੱਚ ਗਾਂਧੀ ਦੀ ਇਕਲੌਤੀ ਮੂਰਤੀ ਰਾਜਧਾਨੀ ਬੀਜਿੰਗ ਦੇ ਛਾਓਯਾਂਗ ਪਾਰਕ ਵਿੱਚ ਹੈ ਜਿੱਥੇ ਸਾਹਮਣੇ ਇੱਕ ਤਲਾਬ ਹੈ ਅਤੇ ਉਹ ਮਾਰਕੇਜ਼, ਇਗਨੇਸੀ ਜਾਨ ਪੇਡੇਰੇਵਸਕੀ ਅਤੇ ਹ੍ਰਿਸਟੋ ਬੋਟੇਵ ਵਰਗੀਆਂ ਸ਼ਖ਼ਸੀਅਤਾਂ ਨਾਲ ਘਿਰੇ ਹਨ।

ਚੀਨ ਵਿੱਚ ਅੱਜ ਵੀ ਅਜਿਹੇ ਲੋਕ ਹਨ ਜਿਹੜੇ ਗਾਂਧੀ ਦੇ ਜ਼ਿੰਦਗੀ ਜਿਉਣ ਦੇ ਤਰੀਕੇ ਤੋਂ ਪ੍ਰਭਾਵਿਤ ਹੈ। ਅਜਿਹੀ ਹੈ ਪੂਰਬੀ ਆਨਹੁਈ ਪ੍ਰਾਂਤ ਦੇ ਹੁਆਂਗ ਥਿਏਨ ਪਿੰਡ ਵਿੱਚ ਰਹਿ ਰਹੀ 57 ਸਾਲਾ ਵੂ ਪੇਈ।

ਮਹਾਤਮਾ ਗਾਂਧੀ 'ਤੇ ਚੀਨ ਵਿੱਚ ਛਪੀਆਂ ਕਿਤਾਬਾਂ

ਵੂ ਨੇ ਮਹਾਤਮਾ ਗਾਂਧੀ ਦੇ ਲੇਖਾਂ ਦਾ ਅਨੁਵਾਦ ਕੀਤਾ ਹੈ ਅਤੇ ਉਹ ਸਾਦੀ ਜ਼ਿੰਦਗੀ ਬਤੀਤ ਕਰ ਰਹੀ ਹੈ।

ਚੀਨ ਵਿੱਚ ਜਿੱਥੇ ਇੱਕ ਵੱਡਾ ਹਿੱਸਾ ਮਾਸਾਹਾਰੀ ਹੈ, ਵੂ ਪੇਈ ਸ਼ਾਕਾਹਾਰੀ ਹੈ।

ਉਹ ਪੁਰਾਣੇ ਕੱਪੜੇ ਪਾਉਂਦੀ ਹੈ। ਏਸੀ ਅਤੇ ਵਾਸ਼ਿੰਗ ਮਸ਼ੀਨ ਦੀ ਵਰਤੋਂ ਨਹੀਂ ਕਰਦੀ।

ਗਾਂਧੀ ਦੇ ਵਿਚਾਰਾਂ ਨੂੰ ਅੱਗੇ ਵਧਾਉਣ ਲਈ ਪਿਛਲੇ ਸਾਲ ਅਗਸਤ ਵਿੱਚ ਉਨ੍ਹਾਂ ਨੇ ਇੱਕ ਸਕੂਲ ਖੋਲ੍ਹਿਆ।

ਬੱਚਿਆਂ ਨੂੰ ਸਿਖਾਉਂਦੀ ਹੈ ਗਾਂਧੀ ਦੇ ਸਿਧਾਂਤ

ਵੂ ਪੇਈ ਕਹਿੰਦੀ ਹੈ, "ਮੈਂ ਬੱਚਿਆਂ ਨੂੰ ਮਹਾਤਮਾ ਗਾਂਧੀ ਦੇ ਸਿਧਾਂਤਾ ਬਾਰੇ ਸਿੱਧੇ ਤੌਰ 'ਤੇ ਨਹੀਂ ਦੱਸਦੀ ਸਗੋਂ ਮੈਂ ਉਨ੍ਹਾਂ ਨੂੰ ਸਿਖਾਉਂਦੀ ਹਾਂ ਕਿ ਉਹ ਹਰ ਜੀਵ ਨਾਲ ਪਿਆਰ ਕਰਨ, ਪਿੰਡ ਲਈ ਚੰਗਾ ਕੰਮ ਕਰਨ, ਕੂੜਾ ਇਕੱਠਾ ਕਰਨ, ਜੇਕਰ ਲੋਕ ਇਕੱਲੇ ਹਨ ਤਾਂ ਉਹ ਉਨ੍ਹਾਂ ਦੇ ਘਰ ਉਨ੍ਹਾਂ ਨੂੰ ਮਿਲਣ ਜਾਣ।"

ਗਾਂਧੀ ਦੇ ਵਿਚਾਰਾਂ ਨੂੰ ਅੱਗੇ ਵਧਾਉਣ ਲਈ ਵੂ ਪੇਈ ਨੇ ਪਿੰਡ ਵਿੱਚ ਇੱਕ ਸਕੂਲ ਖੋਲ੍ਹਿਆ

ਜਿਸ ਦਿਨ ਅਸੀਂ ਸਕੂਲ ਪੁੱਜੇ, ਗਰਮੀ ਦੀਆਂ ਛੁੱਟੀਆਂ ਤੋਂ ਪਹਿਲਾਂ ਆਖ਼ਰੀ ਦਿਨ ਬੱਚਿਆਂ ਨੇ ਵਿਸ਼ੇਸ਼ ਪ੍ਰੋਗਰਾਮ ਤਿਆਰ ਕੀਤੇ ਸੀ। ਪੱਥਰਾਂ ਨਾਲ ਬਣੀ ਸਕੂਲ ਦੀ ਇਮਾਰਤ ਦੀ ਉੱਚੀ ਕਾਲੀ ਛੱਤ ਤੋਂ ਚੀਨੀ ਡਿਜ਼ਾਈਨ ਵਾਲੀਆਂ ਦੋ ਲਾਲਟੇਨ ਲਟਕ ਰਹੀਆਂ ਸੀ।

ਪਿੰਡ ਦੇ ਇੱਕ ਸ਼ਖ਼ਸ ਮੁਤਾਬਕ ਕਰੀਬ 800 ਸਾਲ ਪੁਰਾਣੇ ਇਸ ਪਿੰਡ ਦੀਆਂ ਅਜਿਹੀਆਂ ਇਮਾਰਤਾਂ ਕਈ ਸੌ ਸਾਲ ਪੁਰਾਣੀਆਂ ਹਨ।

ਇੱਕ ਵੱਡੇ ਜਿਹੇ ਹਾਲ ਦੀ ਕੰਧ 'ਤੇ ਹਰੇ ਬਲੈਕਬੋਰਡ ਉੱਤੇ ਮਹਾਨ ਚੀਨੀ ਦਾਰਸ਼ਨਿਕ ਕਨਫੂਸ਼ੀਅਸ ਦੀ ਲੰਬੀ ਜਿਹੀ ਤਸਵੀਰ ਲੱਗੀ ਸੀ।

ਕੰਧ ਦੇ ਨਾਲ ਇੱਕ ਲੱਕੜੀ ਦੀ ਅਲਮਾਰੀ ਵਿੱਚ ਚੀਨੀ ਭਾਸ਼ਾ 'ਚ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਮਾਓ ਦੇ ਚੀਨ ਵਿੱਚ ਗਾਂਧੀ ਦੇ ਸਿਧਾਂਤਾਂ 'ਤੇ ਚੱਲਦੀ ਹੈ ਇਹ ਔਰਤ